
Projekteerimistingimuste määramine

(Paul Kerese tn 20 hoone katusekatte rekonstrueerimine)

	1. ASJAOLUD JA MENETLUSE KÄIK




04.04.2012. a taotles Narva Linnavalitsuse Linnavara- ja Majandusamet, mille esindajana tegutseb direktori kohusetäitja Tamara Luigas, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Paul Kerese tn 20 hoone katusekatte rekonstrueerimiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Paul Kerese tn 20 hoone katusekatte rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: hoone, 4 korrust, ehitisregistri kood 118009606.

3.1.2  Kinnistusraamatu andmed: P. Kerese tn 20 // 22 kinnistu, ühiskondlike ehitiste maa,  

          katastriüksuse tunnus 51101:005:0001.            

	3.1.3  Projekteerimistingimuste koostamise aluseks on projekteerimistingimuste 
          04.04.2012. a taotlus nr 3056/1-14, Ehitusseadus, Narva linna üldplaneering, 

          Narva linna ehitusmäärus, Eestis kehtivad normatiivid, EPN, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Paul Kerese tn 20 hoone katusekatte rekonstrueerimine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

-  Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

   -  Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

-  Eesti Standard EVS 811:2012 „Hoone ehitusprojekt”;

-  Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Enne projekteerimise algust tuleb läbi viia hoone katuse tarindite seisundi tehniline ekspertiis. 

            Otsus lisada projekti kausta. Soovitused ja järeldused võtta arvesse projekteerimisel.
3.3.6 Tehniline ekspertiis peab olema tehtud tegevusluba omava isiku poolt.

3.3.7 Üldised nõuded tehnilise ekspertiisi vormistusele: vastavalt Majandus- ja kommunikatsiooniministri 20.02.2012. a määrusele nr 15 „Ehitise ekspertiisi tegemise kord”.

3.3.8 Esitada projekti nimetus vastavalt projekteerimistingimustele.

3.3.9 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.10 Asendiplaanil esitada tabel: „Ehitiste eksplikatsioon” ning kinnistu olulised tehnilised näitajad. Asendiplaanil näidata lisaks projekteeritava ala piirid ja katuse horisontaalprojektsioon. Näidata ka katuse all asuvad seinad punktiirjoonega.

3.3.11 Värvivaated esitada mõõtkavas 1:100. Metallosade värvitoonid esitada RAL kataloogi järgi.

3.3.12 Esitada katuse plaan, kasutatavate materjalide spetsifikatsioon ning hoone püstlõige I-I. 

3.3.13 Joonistel näidata projekteeritava ala piirid.
3.3.14 Tehnilised näitajad esitada vastavalt Majandus- ja kommunikatsiooniministri 24.12.2002. a määrusele nr 69 „Ehitise tehniliste andmete loetelu“. 
3.3.15 Esitada ehitusplatsi plaan. Plaanil näidata: masinate ja seadmete paiknemiskohad, ehitusmaterjalide ja jäätmete ladustamiskohad, ajutine piire jne.
3.3.16 Eelneva ehitusprojekti joonised või inventeerimisjoonised (plaan, hoone püstlõige), millised kajastavad projekteerimiseelseid seaduslikul alusel rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.17 Projekti tellija lähteülesandes märkida ka tellija valitud projekti staadium.

3.3.18 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekteeritav ala: katus.

3.4.2 Lubatud katusekate: värvitud trapets- või klassikprofiiliga plekk halli või pruuni värvitooniga, tsingitud trapets- või klassikprofiiliga plekk. 
3.4.3 Vihmaveetorud soovitavalt ühtlustada katusekatte värvitooniga.
3.4.4 Muud nõuded: vastavalt ekspertiisiotsustele, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 
	3.5 KOOSKÕLASTUSED




3.5.1  Ida-Eesti Päästekeskus.

3.5.2  Kinnisasja omanik. 
3.5.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 01.05.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

